proxectonos/corpus_dominio_legal_administrativo_tmp huggingface dataset:
ORDE do 20 de xuño de 1995 sobre revogación do título-licencia de axencia de viaxes a Viajes Costa Gallega, S.A., co número 1018 (1983) de orde e casa central na rúa Ramón y Cajal, 53-Centro Comercial Cuatro Caminos, A Coruña.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/07/1995

Visto o expediente de revogación do título-licencia á axencia de viaxes Viajes Costa Gallega, S.A., sita na rúa Ramón y Cajal, 53-Centro Comercial Cuatro Caminos, A Coruña, da que é representante legal José I. Fernández Molina.
Resultando que ó abeiro do establecido na disposición transitoria 1ª do Decreto 155/1989, do 22 de xuño, pola que se aproba o Regulamento das axencias de viaxes de Galicia, notificóuselle á citada axencia mediante Cédula do 3 de abril de 1995 (DOG nº 85, do 4 de maio) a obrigatoriedade de presentar perante a Secretaría Xeral para o Turismo no prazo de un mes, a documentación acreditativa de ter realizada a súa adecuación a cada un dos aspectos recollidos no referido decreto.
Resultando que a axencia Viajes Costa Gallega, S.A. non presentou a documentación requirida, polo que continúa sen adaptarse ós requisitos e prescricións contidos no mencionado regulamento.
Considerando que ó transcorrer sobradamente o prazo sinalado pola normativa vixente, sen que a citada axencia presentase a documentación necesaria para adaptarse ó Regulamento das axencias de viaxes de Galicia, cómpre revogar de oficio o seu título-licencia, de conformidade co establecido no número 2 da disposición transitoria primeira do Decreto 155/1989, do 22 de xuño, polo que se aproba o devandito regulamento.
Vistos a Lei 1/1983, do 22 de febreiro, reguladora da Xunta e do seu presidente, a Lei 30/1992, do 26 de novembro, de réxime xurídico das administracións públicas e do procedemento administrativo común, e o Decreto 155/1989, do 22 de xuño, polo que se aproba o Regulamento das axencias de viaxes de Galicia, esta consellería,
RESOLVE:
Revoga-lo título-licencia de axencias de viaxes a Viajes Costa Gallega, S.A., co nº 1018 (1983) de orde e casa central na rúa Ramón y Cajal, 53-Centro Comercial Cuatro Caminos, A Coruña.
Contra esta resolución, o interesado poderá interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación no Diario Oficial de Galicia.
Santiago de Compostela, 20 de xuño de 1995.
Dositeo Rodríguez Rodríguez
Conselleiro da Presidencia e Administración Pública
95-05118
CORRECCIÓN de erros.-Decreto 198/1995, do 16 de marzo, polo que se crea o Rexistro de Contratos da Comunidade Autónoma de Galicia.
CONSELLERÍA DE ECONOMÍA E FACENDA — I. DISPOSICIÓNS XERAIS — 21/07/1995

Advertidos erros no Decreto 198/1995, do 16 de marzo, polo que se crea o Rexistro de Contratos da Comunidade Autónoma de Galicia, publicado no Diario Oficial de Galicia, nº 129, do 6 de xullo de 1995, cómpre face-las seguintes correccións:
Na páxina 5.349, artigo 2º, onde di: «Correspóndelle á Secretaría Xeral do Patrimonio», debe dicir: «Correspóndelle á Secretaría Xeral e do Patrimonio».
5216
CORRECCIÓN de erros.-Decreto 175/1995, do 16 de xuño, polo que se desenvolve a Lei 4/1993, do 14 de abril, de servicios sociais, no relativo á inspección e réxime sancionador.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 26/07/1995

Advertidos erros no texto do devandito decreto, publicado no DOG nº 124, do pasado xoves 29 de xuño, cómpre face-las oportunas correccións:
-No artigo 21, onde di: «...impoñeranse nos graos mínimo...», debe dicir: «...as sancións impoñeranse nos graos mínimo...»
-No artigo 22.2 a), onde di: «as máis graves», debe dicir: «as moi graves».
-No artigo 23, onde di: «prescribirán o cabo», debe dicir: «prescribirán ó cabo».
95-5159
RESOLUCIÓN do 29 de maio de 1995, da Dirección Xeral de Recursos Humanos, pola que se emprazan as partes interesadas nos recursos contencioso-administrativos números 1/876/95, 1/877/95 e 1/909/95, interpostos por María Irene Seijo López e outros.
SERVICIO GALEGO DE SAÚDE — III. OUTRAS DISPOSICIÓNS — 26/07/1995

Notificóuselle ó Servicio Galego de Saúde providencia da Sala do Contencioso-Administrativo do Tribunal Superior de Xustiza de Galicia, pola que se reclama o expediente correspondente ós recursos nº 1/876/95, 1/877/95 e 1/909/95, interpostos por María Irene Seijo López e outros contra a Resolución do 8 de marzo de 1995, deste centro directivo, sobre reclasificación de dúas prazas de telefonistas do Servicio Especial de Urxencias da Coruña en prazas de auxiliar administrativo.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo á referida sala, o que se lle notifica para xeral coñecemento a tódalas persoas interesadas no procedemento e son
emprazadas para que poidan comparecer en forma en autos na sección primeira da Sala do Contencioso-administrativo do Tribunal Superior de Xustiza de Galicia, no prazo de nove días.
Santiago de Compostela, 29 de maio de 1995.
Carlos Negreira Souto
Director xeral de Recursos Humanos
95-05214
RESOLUCIÓN do 8 de xuño de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 4237 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/07/1995

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A. (Begasa), con domicilio en Rúa Cidade de Viviero, 4-1º, Lugo, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e san
cións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencia da Administración do Estado á Xunta de Galicia en materia de industria, esta delegación provincial resolveu, autorizar a Begasa a instalación eléctrica que ten como características principais as seguintes:
Liña de media tensión, a 20 kV, con conductor LA-56, sobre torres metálicas RU6704A e postes de formigón, cunha lonxitude de 51, 1.132 e 56 metros. Os centros de transformación serán de unha potencia de 50, 25 e 25 kVA, instalados sobre torre metálica ó remate da L.M.T., coa relación 20 kV / 380-220 V. Rede de baixa tensión con conductor RZ-25-50-95, tensado sobre postes de formigón ou grampado en fachada, para mellora do servicio eléctrico nos lugares de Paradavella, Sollio, Padornelo, Calzada e Degolada, no concello da Fonsagrada.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2617/1966, do 20 de outubro.
Lugo, 8 de xuño de 1995.
Jesús Bendaña Suárez
Delegado provincial de Lugo
4310
RESOLUCIÓN do 8 de xuño de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 4235 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/07/1995

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A. (BEGASA), con domicilio en Rúa Cidade de Viveiro, 4-1º, Lugo, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencia da Administración do Estado á Xunta de Galicia en materia de industria, esta delegación provincial resolveu, autorizar a BEGASA a instalación eléctrica que ten como características principais as seguintes:
Rede de baixa tensión con conductor R.Z.-25-50, tensado sobre apoios de formigón ou grampados en fachadas, para mellora do servicio eléctrico no lugar de Forxán, no concello de Foz.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2617/1966, do 20 de outubro.
Lugo, 8 de xuño de 1995.
Jesús Bendaña Suárez
Delegado provincial de Lugo
4812
RESOLUCIÓN do 11 de maio de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 196/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/07/1995

Vistos os expedientes incoados pola empresa Unión Eléctrica-Fenosa, S.A., con enderezo na rúa Severo Ochoa, número 2, 15008 A Coruña, para a autorización administrativa e aprobación do proxecto de execución da instalación que segue:
Liña eléctrica subterránea de media tensión, a 20 kV, baixo tubo e con conductor RHV 15/25 kV, de 3(1x94) mm Al, de 463 m de lonxitude entre os centros de transformación denominados Figueiras e Urbanización Labañou. A Coruña.
Cumpridos os trámites ordenados nos capítulos III e IV do Decreto 2.617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 11 de maio de 1995.
Juan Ignacio Lizaur Otero
Delegado provincial da Coruña
4811
RESOLUCIÓN do 7 de xuño de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 4236 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/07/1995

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A. (BEGASA), con domicilio en Rúa Cidade de Viveiro, 4-1º, Lugo, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencia da Administración do Estado á Xunta de Galicia en materia de industria, esta delegación provincial resolveu, autorizar a Begasa a instalación eléctrica que ten como características principais as seguintes:
Liñas de media tensión a 20 kV, sobre apoios de formigón vibrado e torres metálicas. Derivación a Fumaior, Souto, Estoupelo, San Pedro, Castona, O Acevo e A Veiga de Logares, no concello da Fonsagrada.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2617/1966, do 20 de outubro.
Lugo, 7 de xuño de 1995.
Jesús Bendaña Suárez
Delegado provincial de Lugo
4813
RESOLUCIÓN do 7 de xuño de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 4221 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/07/1995

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A. (BEGASA), con domicilio en Rúa Cidade de Viveiro, 4-1º, Lugo, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo
Decreto 2619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencia da Administración do Estado á Xunta de Galicia en materia de industria, esta delegación provincial resolveu, autorizar a BEGASA a instalación eléctrica que ten como características principais as seguintes:
Liña de media tensión, a 20 kV, de 230 metros de lonxitude, con conductor LA-56, de 55 mm de sección, torres metálicas tipo C segundo RU-6704A. Centro de transformación de 160 kVA, 20.000 / 380-220 V, instalado en torre metálica ó remate da liña de media tensión no lugar de San Xoán de Pena. Rede de baixa tensión con conductores R.Z.-95-50-25, con apoios de formigón ou grampados en fachadas, para mellora do servicio eléctrico no lugar de SanXoán de Pena, no concello de Lugo.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2617/1966, do 20 de outubro.
Lugo, 7 de xuño de 1995.
Jesús Bendaña Suárez
Delegado provincial de Lugo
4814
RESOLUCIÓN do 7 de xuño de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 4234 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/07/1995

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A. (Begasa), con domicilio en Rúa Cidade de Viveiro, 4-1º, Lugo, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencia da Administración do Estado á Xunta de Galicia en materia de industria, esta delegación provincial resolveu, autorizar a Begasa a instalación eléctrica que ten como características principais as seguintes:
Rede de baixa tensión con conductor RZ-25 e RZ-150, tensado sobre postes de formigón ou grampado en fachada, para mellora do servicio eléctrico
nos lugares de Barreiro, Aldea, Currillo e Lamas, no concello de Begonte.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2617/1966, do 20 de outubro.
Lugo, 7 de xuño de 1995.
Jesús Bendaña Suárez
Delegado provincial de Lugo
4815
RESOLUCIÓN do 6 de xuño de 1995, da Delegación Provincial de Ourense, pola que se autoriza o establecemento da instalación eléctrica que se cita. (Expediente número 3973-anexo-A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 21/07/1995

Visto o expediente incoado no Servicio de Industria desta delegación provincial, a petición de Unión Eléctrica-Fenosa, S.A., con domicilio para efectos de notificación na r/ Sáenz Díez 45, 32003 Ourense, solicitando autorización e declaración de utilidade pública para o establecemento dunha instalación eléctrica de alta tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sanción en materia de instalacións eléctricas, e conforme o disposto no Real decreto 2563/1982, do 24 de xullo, sobre traspaso de funcións e servicios da Administración do Estado á Comunidade Autónoma galega en materia de industria, enerxía e minas, esta delegación provincial resolveu,
Autorizar a Unión Eléctrica-Fenosa, S.A. o establecemento da instalación eléctrica coas seguintes características principais:
Liña aérea a 20 kV, de 152 m de lonxitude en conductor LA 110, derivada desde o apoio 20 da liña existente Panasalbas-Tamallancos, (3973 A.T.) e finalizará no C.T., existente en Tamallancos (Vilamarín).
Declarar, a utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas e o seu regulamento de aplicación do 20 de outubro de 1966.
Esta instalación non poderá entrar en servicio mentres non conte o peticionario dela coa aprobación do seu proxecto de execución, logo de cumprimento dos trámites que se sinalan no capítulo IV do citado Decreto 2617/1966, do 20 de outubro.
Ourense, 6 de junio de 1995.
Alfredo Cacharro Pardo
Delegado provincial de Ourense
5102
RESOLUCIÓN do 11 de maio de 1995, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número 25/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/07/1995

Visto o expediente incoado pola empresa Hidroeléctrica del Zarzo, S.A., co enderezo na r/ Mancebo, 6, Pontedeume (A Coruña), para a autorización administrativa, declaración de utilidade pública e aprobación do proxecto de execución da instalación eléctrica que segue:
L.M.T. aérea, a 15/20 kV, denominada Crego-Aguabar Tramo I, de 1.977 m de lonxitude, en conductor de aluminio tipo LA-110, que parte do C.T. Crego e remata no apoio nº 12 da dita liña. Termos municipais de Vilarmaior e Miño.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu,
Autorizar, declarar de utilidade pública e aproba-lo proxecto de execución das devanditas instalacións,
nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 11 de maio de 1995.
Juan Ignacio Lizaur Otero
Delegado provincial da Coruña
4273
RESOLUCIÓN do 12 de maio de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 51/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 21/07/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. e R.B.T en Couto, concello de Gondomar, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T., un C.T. e R.B.T. en Couto, concello de Gondomar.
Esta autorización non supón a aprobación do proxecto.
Pontevedra, 12 de maio de 1995.
Ramón Álvarez Abad
Delegado provincial de Pontevedra
95-4284
ORDE do 1 de xuño de 1995 pola que se autoriza o cambio de titularidade e denominación do centro privado de perruquería Astarté Unisex da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/07/1995

Examinado o expediente por instancia de Consuelo Vigo Botana, en solicitude de cambio de titularidade e denominación do centro privado que imparte ensinanzas da área tecnolóxico-práctica de perruquería denominado Astarté Unisex, con domicilio na r/ Andrés Gaos, 34 baixo, da Coruña.
Resultando que a Inspección Educativa informou favorablemente o cambio solicitado, sendo tamén favorable a proposta da delegación provincial.
Vistos o Real decreto 401/1979, do 13 de febreiro e o Decreto 133/1995, do 10 de maio (DOG do 22), e demais disposicións complementarias.
Considerando que concorren no expediente tódolos requisitos esixidos nas disposicións vixentes para poder acceder ó solicitado, esta consellería,
DISPÓN:
Primeiro.-Autoriza-lo cambio de titularidade do centro privado de perruquería Astarté Unisex da Coruña, que no sucesivo, será ostentado por Consuelo Vigo Botana, quedando subrogada como cesionaria na totalidade das obrigas e cargas que afecten ó centro, así como naquelas que lle correspondan na orde docente e as que se deriven da vixente lexislación laboral.
Segundo.-Autoriza-lo cambio de denominación do centro Astarté Unisex, pola de Astarté Nuevo Estilo Chelo Vigo, que ostentará no sucesivo.
Terceiro.-O camnbio de titularidade e denominación non afectará ó réxime de funcionamento do centro.
Santiago de Compostela, 1 de xuño de 1995.
Juan Piñeiro Permuy
Conselleiro de Educación e Ordenación Universitaria
4921
RESOLUCIÓN do 15 de maio de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 66/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 21/07/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. na área de servicio Os Praceres, concello de Pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T., un C.T. na érea de servicio Os Praceres, concello de Pontevedra.
Esta autorización non supón a aprobación do proxecto.
Pontevedra, 12 de maio de 1995.
Ramón Álvarez Abad
Delegado provincial de Pontevedra
95-04283
ORDE do 3 de xullo de 1995 pola que se nomean os membros do xurado dos premios de investigación Xunta de Galicia 1994.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/07/1995

A orde da Consellería de Educación e Ordenación Universitaria do 3 de abril de 1995 (DOG do 20), convocou os premios de investigación Xunta de Galicia 1994 (anexos I, II e III da citada orde).
O artigo 3 da devandita orde establece a composición do xurado. Na súa virtude, unha vez recibidas as propostas correspondentes, cómpre proceder ó nomeamento dos membros do xurado. Polo que antecede,
DISPOÑO:
Artigo único.-Nomear membros do xurado dos premios de investigación Xunta de Galicia 1994 (anexos I, II e III á Orde do 3 de abril de 1995, DOG do 20), as seguintes persoas en representación das institucións que se citan:
-Presidente: Miguel A. Ríos Fernández, por delegación do conselleiro de Educación e Ordenación Universitaria.
-Vocais:
José Sergio Casas Fernández, en representación da Universidade de Santiago de Compostela, por proposta da propia universidade.
Dolores Esther Fernández Fernández, en representación da Universidade da Coruña, por proposta da propia universidade.
José Tojo Suárez, en representación da Universidade de Vigo, por proposta da propia universidade.
Manuel Pereiro Miguéns, último galardoado co premio Xunta de Galicia de investigación a unha traxectoria investigadora.
Franco Fernández González, designado polo conselleiro de Educación e Ordenación Universitaria.
Enrique Moldes Teo, designado polo conselleiro de Educación e Ordenación Universitaria.
Guillermo Rojo Sánchez, designado polo conselleiro de Educación e Ordenación Universitaria.
-Secretario: Benito R. Fernández Rodríguez, xefe do Servicio de Promoción da Investigación Universitaria da Consellería de Educación e Ordenación Universitaria, que actuará con voz e sen voto.
Disposición derradeira
A presente orde entrará en vigor ó día seguinte da súa publicación no Diario Oficial de Galicia.
Santiago de Compostela, 3 de xullo de 1995.
Juan Piñeiro Permuy
Conselleiro de Educación
e Ordenación Universitaria
Sr. Director xeral de Universidades e Investigación
95-04285
RESOLUCIÓN do 19 de maio de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 59/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 21/07/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. en Vilar, concello de Sanxenxo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T., un C.T. en Vilar, concello de Sanxenxo.
Esta autorización non supón a aprobación do proxecto.
Pontevedra, 19 de maio de 1995.
Ramón Álvarez Abad
Delegado provincial de Pontevedra
95-04395
CORRECCIÓN de erros.-Resolución do 22 de xuño de 1995, da Dirección Xeral de Relacións Laborais, pola que se ordena a publicación do texto do acordo subscrito polos representantes da Administración autonómica e as organizacións sindicais representadas pola Mesa Xeral de Negociación de Funcionarios e do Comité Intercentros do presoal laboral, e aprobado polo Consello da Xunta de Galicia o día 16 de xuño de 1995, sobre criterios de reparto do fondo de acción social para o exercicio do ano 1995.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/07/1995

Advertidos erros na correción feita á corrección da devandita resolución (DOG do 3 e do 14 de xullo, respectivamente), cómpre face-las oportunas rectificacións:
Na páxina 5.678 di: «Na páxina 5.242, onde di: «Alejandro Fernández Rodríguez,...», debe dicir: «Alejandro Fernández Rodríguez,...»», debe dicir: «Na páxina 5.242, onde di: «Alejandro Fernández Martínez,...», debe dicir: «Alejandro Fernández Rodríguez,...»»».
Na páxina 5.681, anexo correspondiente á solicitude de axuda para estudios do traballador, ó pé debe dicir:
«(1) Infórmese na entidade bancaria
(2) Funcionario, interino, laboral fixo, laboral temporal, etc
(3) Muface, Munpal, S. Social, etc»
Así mesmo, na páxina 5.683, anexo correspondente á solicitude de axuda para adquisición de vivenda, ó pé debe dicir:
«(1) Infórmese na entidade bancaria
(2) Axustarse ó apartado 6, parágrafo primeiro das normas específicas
(3) Funcionario, interino, laboral fixo, laboral temporal, etc
(4) Muface, Munpal, S. Social, etc».
95-5213
ORDE do 4 de xullo de 1995 sobre autorización de apertura dunha sucursal da axencia de viaxes Viajes Marsáns, S.A., sita na r/ García Barbón, 37 de Vigo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/07/1995

Visto o expediente instruído por instancia de José Miguel Goiri Llano, na súa calidade de representante legal de Viajes Marsáns, S.A., C.I.C. MA nº 18, con casa central na r/ Arlabán nº 1 de Madrid, pertencente ó grupo maiorista-minorista, en solicitude de apertura dunha sucursal da devandita axencia na r/ García Barbón, 37 de Vigo.
Resultando que entre a documentación achegada coa referida solicitude existe unha copia da documentación acreditativa da dispoñibilidade do local e unha copia do contrato de prestación de servicios entre a axencia e a persoa que exercerá o cargo de director.
Resultando que a directora está legalmente capacitada para desempeña-lo dito cargo.
Resultando que da análise do expediente se conclúe que Viajes Marsáns, S.A. dispón dunha fianza suficiente segundo o establecido no artigo 15 do Decreto 155/1989, do 22 de xuño.
Considerando que, o Servicio de Inspección emitiu informe sobre o estado e equipamento do local, acreditando que reúne as condicións suficientes para poder exerce-la actividade de sucursal de axencia de viaxes.
Considerando que no trámite do expediente se cumpríron as formalidades de rigor e se xustificaron tódolos extremos que fixan o artigo 5, apartados b, c, d; e os artigos 10 e 15 do citado decreto.
Considerando os antecedentes expostos, disposicións legais invocadas e demáis normas de aplicación.
Esta consellería resolve autorizar á axencia de viaxes Viajes Marsáns, S.A., con sede central en Madrid, na r/ Arlabán nº 1 o establecemento dunha sucursal en Vigo, na r/ García Barbón, 37. Quedando inscrita no Rexistro de Empresas e Actividades Turísticas da Comunidade Autónoma galega.
Contra esta resolución, o interesado poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó da súa publicación no Diario Oficial de Galicia.
Santiago de Compostela, 4 de xullo de 1995.
Dositeo Rodríguez Rodríguez
Conselleiro da Presidencia e Administración Pública
4324
DECRETO 212/1995, do 20 de xullo, polo que se nomea a José Luis Díez Yáñez delegado provincial da Consellería de Agricultura, Gandería e Montes en Pontevedra.
CONSELLERÍA DE AGRICULTURA, GANDERÍA E MONTES — II. AUTORIDADES E PERSOAL — 21/07/1995

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Agricultura, Gandería e Montes e logo de deliberación do Consello da Xunta de Galicia na súa reunión do día vinte de xullo de mil novecentos noventa e cinco,
Nomeo a José Luis Díez Yáñez delegado provincial da Consellería de Agricultura, Gandería e Montes en Pontevedra.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte de xullo de mil novecentos noventa e cinco.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
95-5130
DECRETO 211/1995, do 20 de xullo, polo que se dispón que cese, por petición propia, Manuel Abeledo López, como delegado provincial da Consellería de Agricultura, Gandería e Montes en Pontevedra.
CONSELLERÍA DE AGRICULTURA, GANDERÍA E MONTES — II. AUTORIDADES E PERSOAL — 21/07/1995

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Agricultura, Gandería e Montes e logo de deliberación do Consello da Xunta de Galicia na súa reunión do día vinte de xullo de mil novecentos noventa e cinco,
DISPOÑO:
Que cese, por petición propia, Manuel Abeledo López, como delegado provincial da Consellería de Agricultura, Gandería e Montes en Pontevedra.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte de xullo de mil novecentos noventa e cinco.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
5217
DECRETO 219/1995, do 13 de xullo, polo que se acepta a doazón de determinados bens mobles feita por Carlos Areán González a favor da Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 26/07/1995

Con data 13 de marzo de 1995, Carlos Areán González outorgou escritura pública de doazón de determinados bens mobles artísticos a favor da Comunidade Autónoma de Galicia, para que se destinen ós museos e coleccións públicas da Xunta de Galicia.
Con data 26 de xuño de 1995, a Comisión Superior de Valoración de Bens Culturais de Interese para Galicia emitiu informe favorable a aceptación da antedita doazón.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles exceda do seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Economía e Facenda, feita nos termos nos que Carlos Areán González acordou a doazón,
logo de deliberación do Consello da Xunta de Galicia na súa reunión do día trece de xullo de mil novecentos noventa e cinco,
DISPOÑO:
Artigo primeiro.-Acepta-la doazón, feita por Carlos Areán González, dos bens mobles artísticos a que se fai referencia na escritura pública outorgada ante o notario do Ilustre Colexio de Madrid, José Luis Álvarez Álvarez o 13 de marzo de 1995 e que foron inventariados pola Dirección Xeral do Patrimonio Histórico Documental da Consellería de Cultura.
Artigo segundo.-Os bens mobles doados destinaranse ós museos e coleccións públicas da Xunta de Galicia, quedando adscritos á Consellería de Cultura.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, trece de xullo de mil novecentos noventa e cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
4928
CORRECCIÓN de erros.-Orde do 21 de xuño de 1995 pola que se fixa o procedemento de ingreso en período voluntario da taxa polos servicios administrativos de expedición de títulos académicos e profesionais correspondentes ás ensinanzas establecidas pola LOXSE.
CONSELLERÍA DE ECONOMÍA E FACENDA — III. OUTRAS DISPOSICIÓNS — 26/07/1995

Advertido erro na devandita orde, publicada no Diario Oficial de Galicia nº 125, do 30 de xuño de 1995, cómpre face-la oportuna corrección:
Na páxina 5.197, no artigo 2º onde di: «Para os efectos da aplicación da normativa a que se refire o artigo anteiror o código de ingreso correspondente á citada taxa será: 32.20.00» debe dicir: «Para os efectos da aplicación da normativa a que se refire o artigo anterior o código de ingreso correspondente á citada taxa será: 30.20.00».
95-5141
DECRETO 220/1995, do 13 de xullo, polo que se derroga o Decreto 412/1986, do 18 de decembro, polo que se regula a utilización de autoestradas nos servicios regulares de transporte de viaxeiros por estrada.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/07/1995

A utilización de autoestradas nos servicios regulares de transporte de viaxeiros por estrada foi obxecto de regulación pola Xunta de Galicia mediante o Decreto 412/1986, do 18 de decembro (DOG do 22 de xaneiro), condicionando o outorgamento da correspondente
autorización ó cumprimento, por parte do concesionario interesado dos requisitos preceptuados polo antedito decreto.
Promulgado o Real decreto 1211/1990, do 28 de setembro, en execución da Lei 16/1987, do 30 de xullo, de ordenación dos transportes terrestres, recóllese no artigo 78.4º desa norma a utilización de infraestructuras distintas ós itinerarios inicialmente autorizados no título concesional, cando son idénticos os tráficos de ambos itinerarios, sendo suficiente para a pertinente autorización, a comunicación á Administración cunha antelación mínima de 30 días.
Resulta, pois, perfectamente encadrable no artigo mencionado o uso de autoestradas en canto novas infraestructuras dentro dos títulos concesionais, tratándose dun réxime máis flexible para as empresas concesionarias de transporte que o establecido polo Decreto 412/1986, polo que, en consecuencia, resulta procedente a derrogación desta norma, tendo en conta a competencia exclusiva da Comunidade Autónoma nesta materia conferida polo artigo 27.8º do Estatuto de autonomía.
Na súa virtude, de conformidade co artigo 34.5º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, oído o Consello Galego de Transportes, e logo da deliberación do Consello da Xunta de Galicia na súa reunión do día trece de xullo de mil novecentos noventa e cinco,
DISPOÑO:
Artigo único.-Queda derrogado o Decreto 412/1986, do 18 de decembro, polo que se regula a utilización de autoestradas nos servicios regulares de transporte de viaxeiros por estrada, sendo de plena aplicación nos supostos recollidos por aquel, o artigo 78.4º do Real decreto 1211/1990, do 28 de setembro, polo que se aproba o regulamento da Lei de ordenación dos transportes terrestres.
Santiago de Compostela, trece de xullo de mil novecentos noventa e cinco.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
4186
ORDE do 24 de maio de 1995 pola que se aproba o cambio de dominio dunha batea de cultivo de mexillón denominada Rava nº 2, a favor de José García Saavedra.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 12/07/1995

Visto o expediente de cambio de dominio que a continuación se menciona, instruído para efectos da transmisión da concesión administrativa pertinente e do establecemento que a ampara; tendo en conta o previsto no artigo 9 do Decreto 1559/1961, do 30 de novembro, e que foi acreditada a transmisión de dereitos invocada e aboado o imposto correspondente.
Esta consellería, en virtude das atribucións conferidas, á vista do informe do Servicio Xurídico de Planificación, acordou acceder ó solicitado, proclamando a nova titularidade da concesión e do establecemento que se relaciona a continuación:
Denominación da batea: Rava nº 2.
Cultivo: mexillón.
Localización:; Caramiñal E, cuadrícula nº 247.
Data da concesión: 5-11-1976.
Data do remate da última prórroga: 3-12-1996.
Anterior concesionario: José Yáñez Muñiz.
Novo titular da concesión e batea: José García Saavedra.
O novo titular queda subrogado nos mesmos dereitos e obrigas do anterior concesionario, así como obrigado ó cumprimento das disposicións legais vixentes que lle sexan aplicables e de rango suficiente.
A Coruña, 24 de maio de 1995.
P.D. (Orde 27-6-1990).
Jesús Espada Martínez
Delegado territorial
3318
RESOLUCIÓN do 26 de maio de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/000911/95 interposto por Vicente Vázquez Arias.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/07/1995

O 15 de maio de 1995 a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a povidencia pola
que se admite o recurso contencioso-administrativo nº 01/000911/95, interposto por Vicente Vázquez Arias.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázaselles para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 26 de maio de 1995.
Juan José Bértolo Cadenas
Secretario xeral da Consellería de Educación e Ordenación Universitaria
4185
RESOLUCIÓN do 1 de xuño de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/000931/95 interposto por Luz Arias Fernández.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/07/1995

O 19 de maio de 1995 a Consellería de Educación e Ordenación Universitaria recibe da Sección Primeira da Sala do Contencioso-administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/000931/95, interposto por Luz Arias Fernández, contra resolución da Dirección Xeral de Ordenación Educativa e Centros (Consellería de Educación e Ordenación Universitaria), do 3 de abril de 1995.
En consecuencia, esta Secretaría Xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázaselles para que poidan comparecer en autos na Sección Primeira da Sala do Contencioso-Administrativo do Tribunal Superior de Xuatiza de Galicia no prazo de nove días.
Santiago de Compostela, 1 de xuño de 1995.
Juan José Bértolo Cadenas
Secretario xeral da Consellería de Educación e Ordenación Universitaria
5139
ORDE do 10 de marzo de 1994 pola que se aproba o cambio de dominio da batea «G.G. nº 1» e dúas máis.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 03/01/1995

Vistos os expedientes de cambio de dominio que a continuación se mencionan, instruídos para efectos de transmisión das concesións administrativas pertinentes e dos establecementos que as emparan; tendo en conta que os interesados obtiveron a autorización previa prevista no artigo 13 da Lei 15/1985, do 23 de outubro, de ordenación marisqueira e cultivos mariños desta Comunidade Autónoma (DOG nº 236, do 10 de decembro) e que foi acreditada a transmisión de dereitos invocada e aboados os impostos correspondentes.
Esta consellería, en virtude das atribucións conferidas, á vista dos informes favorables do Servicio Xurídico e de Planificación, acordou acceder ó solicitado proclamando a nova titularidade das concesións e establecementos que se relacionan a continuación:
Denominación da batea: G.G. nº 1.
Cultivo: mexillón.
Localización: cuadrícula nº 2, Cambados «E».
Data da concesión: 23-11-1970.
Data última prórroga: 23-11-2000.
Anterior concesionaria: Manuela Nieto Nine.
Novo titular da concesión: José Manuel Otero Vidal.
Denominación da batea: J.M. nº 3.
Cultivo: mexillón.
Localización: cuadrícula nº 181, Cambados «F».
Data da concesión: 31-1-1968.
Data última prórroga: 9-2-1998.
Anterior concesionario: Antonio Domínguez Álvarez.
Novo titular da concesión: Mitulo, S.A.
Denominación da batea: Lito.
Cultivo: mexillón.
Localización: cuadrícula nº 196, Cambados «F».
Data da concesión: 31-1-1968.
Data última prórroga: 9-2-1998.
Anterior concesionario: Luis Domínguez Rey.
Novo titular da concesión: Mitulo, S.A.
Os novos concesionarios quedan subrogados nos mesmos dereitos e abrigas dos anteriores concesionarios, así como ó cumprimento das disposicións legais vixentes que lles sexan aplicables e de categoría suficiente.
Vigo, 10 de marzo de 1994.
P.D. (Orde do 27-6-1990)
Amancio Landín Jaráiz
Delegado territorial de Vigo (Pontevedra)
RESOLUCIÓN do 13 de decembro de 1994 pola que se inscribe a Asociación Astur-Leonesa de Amigos del Camino de Santiago no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 03/01/1995

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Astur-Leonesa de Amigos del Camino de Santiago, de data 7 de decembro de 1994.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Astur-Leonesa de Amigos del Camino de Santiago quede inscrita no Rexistro de Entidades de Promoción do Camiño de Santiago co número 022.
Santiago de Compostela, 13 de decembro de 1994.
Víctor Manuel Vázquez Portomeñe
Conselleiro de Cultura